જરા વિચારો..આપણી લાઈફ શું છે? લાઈફ એટલે જાણે કોઈ શરૂ થઈ ગયેલી ફિલ્મમાં તમે મોડા પહોંચીને, બાજુવાળાને અત્યાર સુધી શું-શું થયું વગેરે પૂછ્યા વિના જે ચાલતું હોય એને બસ એન્જોય કરવા માંડો અને પછી જ્યારે ક્લાઈમેક્સ આવવાનો જ હોય ત્યારે તમારે અચાનક થિયેટર છોડીને નીકળી જવું પડે-એવી અકળ ઘટના! મોડા પહોંચીને વહેલા નીકળી જવાની રમત એટલે જિંદગી! ડે ટુ ડે લાઇફમાં લેઈટ આવનારનું બધે સ્વાગત છે, કારણ કે મજા પ્રતીક્ષામાં છે, મિલનમાં નથી. ઇન્તઝાર કરતી પ્રેમિકા હરખાઈને કેવી બોલી પડે છે : હાશ, તમે આખરે આવ્યા તો ખરા ! તમે નહોતા પહોંચ્યાં તો મને શું શું વિચાર આવ્યા! જાન નીકળી ગઈ!. પણ જો તમે વહેલા પહોંચો તો કોઈની આમ જાન નીકળશે ? પ્રણવદાની ટીકા ખોટી વાત છે..કારણકે આઝાદી વખતે આર.એસ.એસે. મનુસ્મૃતિ આધારિત, વર્ણવ્યવસ્થાને માગતા જુનવાણી સંવિધાનની માગણી કરેલી એટલે ? ના એવું ના હોય, પ્રણવ દાને મોડે મોડે એહસાસ થયો છે કે આ આઇડિયોલોજી પણ સારી હોઇ શકે! વ્હુ નોવ્ઝ?